Oficiālais Vēstnesis L 218 , 01/08/1992 Lpp. 0102 - 0104

Speciālizdevums somu valodā: Nodaļa 3 Sējums 44 Lpp. 0068

Speciālizdevums zviedru valodā: Nodaļa 3 Sējums 44 Lpp. 0068



Komisijas Regula (EEK) Nr. 2234/92 (1992. gada 31. jūlijs), ar ko nosaka sīki izstrādātus noteikumus atbalsta piemērošanai attiecībā uz svaiga piena produktu patēriņu Madeirā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1992. gada 15. jūnija Regulu (EEK) Nr. 1600/92 par īpašiem pasākumiem, kas piemērojami Azoru salās un Madeirā attiecībā uz dažiem lauksaimniecības produktiem [1] un jo īpaši tās 15. panta 2. punktu, ņemot vērā Padomes 1985. gada 11. jūnija Regulu (EEK) Nr. 1676/85 par norēķinu vienības vērtību un konversijas likmēm, kas piemērojamas kopējā lauksaimniecības politikā [2], kurā jaunākie grozījumi izdarīti ar Regulu (EEK) Nr. 2205/90 [3], un jo īpaši tās 12. pantu, tā kā minētās regulas 15. panta 1. punktā paredzēta atbalsta piešķiršana attiecībā uz Madeirā ražotu svaiga govs piena produktu lietošanu pārtikā, ievērojot šīs salas patēriņa vajadzības; tā kā atbalsts ir jāizmaksā piena pārstrādes uzņēmumiem; tā kā atbalsta izmaksāšana ir atkarīga no tā, vai faktiskie ieguvēji ir patērētāji; tā kā būtu jānosaka atsevišķus sīki izstrādātus noteikumus minētā pasākuma piemērošanai, tostarp attiecībā uz piena produktu daudzumu, par ko var pretendēt uz atbalstu; tā kā administratīvās iestādes būtu jānodrošina ar atbilstīgiem līdzekļiem, lai nepieļautu, ka ar minēto atbalstu nesasniedz paredzētos mērķus, kas ir – panākt, lai vietējā tirgū pastāvīgi tiktu pārdoti vietējā ražojuma svaiga govs piena produkti un ieguvēji būtu galapatērētāji; tā kā valsts iestādēm būtu jānosaka kontroles pasākumi, lai nodrošinātu atbalsta shēmas pareizu darbību; tā kā būtu jāparedz periodisku pārskatu iesniegšana Komisijai; tā kā ar Regulu (EEK) Nr. 1600/92 noteiktie pasākumi stājās spēkā 1992. gada 1. jūlijā; tā kā sīki izstrādāti šo pasākumu piemērošanas noteikumi būtu jāsāk pildīt tajā pašā dienā; tā kā šajā regulā paredzētie pasākumi ir saskaņā ar Piena produktu pārvaldības komitejas atzinumu, IR PIEŅĒMUSI ŠO REGULU. 1. pants 1. Atbalstu Madeirā ražotu svaiga govs piena produktu lietošanai pārtikā, kas paredzēta Regulas (EEK) Nr. 1600/92 15. pantā, izmaksā 12 mēnešu laika posmam, ievērojot pilnpienam noteikto 7000 tonnu limitu. 2. Atbalsta apjoms ir ECU 7 par kilogramu pilnpiena, kas izmantots šīs regulas pielikumā uzskaitīto dažādo produktu ražošanā. To konvertē attiecīgās valsts valūtā, pamatojoties uz lauksaimniecības konversijas likmi, kādu piemēro tā mēneša pirmajā dienā, kurā iesniegts pieteikums atbalsta saņemšanai. 3. Šajā regulā "pilnpiens" ir produkts, kas iegūts, slaucot vienu vai vairākas govis, un kura sastāvs pēc slaukšanas nav pārveidots. 2. pants 1. Atbalstu piešķir saskaņā ar rakstisku pieteikumu, ko iesniedz piena pārstrādes uzņēmumi, kuri apņemas: a) veikt uzskaiti, jo īpaši parādot katra piena produkta daudzumu un šajos produktos izmantotā piena daudzumu; b) pakļauties visiem kontroles pasākumiem, ko nosaka attiecīgā dalībvalsts, jo īpaši attiecībā uz dokumentācijas pārbaudi un attiecīgo produktu kvalitātes kontroli. 2. Pieteikumi atbalsta maksājumiem jāsagatavo, izmantojot iespiestu standarta veidlapu, kā to pieprasa dalībvalsts kompetentā iestāde, un tajos jāietver vismaz šādas ziņas: - piena daudzumi, kas izmantoti katrā produktā pa produktu kategorijām, - piena pārstrādes uzņēmuma nosaukums un adrese, - atbilstīgā atbalsta summa. 3. pants 1. Portugāle veic visus attiecīgos pasākumus, jo īpaši attiecībā uz kontroli, lai nodrošinātu to, ka: a) atbalstu piešķir tikai attiecībā uz 1. pantā norādītajiem piena produktiem, kas paredzēti tiešai lietošanai pārtikā Madeirā; b) ieguvēji ir patērētāji, jo atbalsts faktiski ietekmē galīgo mazumtirdzniecības cenu. 2. Portugāle paziņo Komisijai par 1. punktā minētajiem pasākumiem trijos mēnešos pēc šīs regulas stāšanās spēkā. 4. pants 1. Par kontrolēm, kas veiktas, ievērojot 2. panta 1. punktu, jāiesniedz ziņojums, kurā precizē: - kontroles datumu, - kontroles vietu, - rezultātus. 2. Kompetentās iestādes paziņo Komisijai par pārkāpumiem četru nedēļu laikā. 5. pants Ja labumu no atbalsta nav guvuši galapatērētāji, Portugāles kompetentās iestādes: - pilnībā vai daļēji piedzen atbalstu, - var uz laiku vai pastāvīgi ierobežot vai apturēt tiesības uz atbalstu atbilstīgi tam, cik nopietna ir saistību neizpilde. 6. pants Portugāle ne vēlāk kā katra mēneša pēdējā dienā nosūta Komisijai šādas ziņas par iepriekšējo mēnesi: - daudzumi, par kādiem iesniegti pieteikumi atbalsta saņemšanai, - daudzumi, par kādiem apstiprināts atbalsts. 7. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro no 1992. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 31. jūlijā Komisijas vārdā — Komisijas loceklis Ray Mac Sharry [1] OV L 173, 27.6.1992., 1. lpp. [2] OV L 164, 24.6.1985., 1. lpp. [3] OV L 201, 31.7.1990., 9. lpp. -------------------------------------------------- PIELIKUMS Produkti, attiecībā uz kuriem ir tiesības saņemt Regulas (EEK) Nr. 1600/92 15. panta 1. punktā minēto Kopienas atbalstu 1. Neapstrādāts piens. 2. Pasterizēts pilnpiens. 3. Krējums. 4. Pilnpiena jogurts. 5. Svaigais siers, kura tauku saturs sausnā nepārsniedz 40 %. --------------------------------------------------